Diari Oficial de la Generalitat Valenciana


Sumari del DOGV 5942, del 28-01-2009 (2009/456)

Informació pública de l'aprovació definitiva del Projecte d'Urbanització Modificat SUH-1, residencial, UE-1 i UE-2, i del projecte d'intersecció en T a la carretera VV-1033 (CV-562).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/456


Data del document
:   16-01-2009

Organisme emissor
:   Ajuntament de Senyera

Tipus de document
:   Informació Pública

Descriptors 

:   * Senyera
    * pla d'urbanisme
    * administració local

Informació pública de l'aprovació definitiva del Projecte d'Urbanització Modificat SUH-1, residencial, UE-1 i UE-2, i del projecte d'intersecció en T a la carretera VV-1033 (CV-562). [2009/456]  
Anunci d'informació pública de l'Ajuntament de Senyera relatiu a aprovació definitiva de PAI SUH-1, residencial, UE-2 i UE-3, informació pública de projecte d'urbanització modificat SUH-1, residencial, UE-1 i Projecte d'Intersecció en T en la carretera VV-1033 (CV-562) així com d'expedient de retaxació de càrregues.  
L'Ajuntament de Senyera, en la sessió plenària celebrada el 15 de gener de 2009, va adoptar l'Acord següent:  
«2. Acord, si és el cas, sobre sotmetiment a informació pública del Projecte d'Urbanització Modificat SUH-1, residencial, UE-1 i UE-2, i projecte d'intersecció en T a la carretera VV-1033 (CV-562):  
Vist que la Comissió Territorial d'Urbanisme, en la sessió realitzada el 5 de desembre de 2007, va acordar supeditar l'aprovació de l'homologació i del Pla Parcial SUH-1, residencial, de Senyera al compliment de diversos condicionants.  
Vist que, mitjançant la Resolució de 27 de maig de 2008 de la directora general d'Ordenació del Territori, per la qual es considera complit l'acord de la Comissió Territorial d'Urbanisme de 5 de desembre de 2007, es declara definitivament aprovada l'homologació i el Pla Parcial Sector SUH-1, residencial, de Senyera.  
Vist l'escrit subscrit per Lluís E. Capafons i Bonet, en representació de la mercantil Tecnologia i Tractaments de la Construcció, SL, junt amb el que presenta el Projecte d'Urbanització Modificat SUH-1, residencial, UE-2 i UE-3 i el Projecte d'Intersecció en T en la Carretera VV-1033 (CV562), així com el relatiu a sol·licitud de retaxació de càrregues.  
Vist l'estat de tramitació de l'expedient relatiu al Programa d'Actuació Integrada de les Unitats d'Execució 2 i 3 del Sector SUH-1, residencial, de Senyera.  
Vist que el Ple, en la sessió de 18 de desembre de 2008, va adoptar l'Acord següent: «Segon. Deixar sense efecte els acords adoptats pel Ple de l'Ajuntament en les sessions realitzades en les dates 21 de setembre de 2006 i 6 d'octubre de 2006, per la qual cosa s'acordava la substitució de cessió de sòl no urbanitzable protegit per una quantitat monetària, a l'haver quedat buits de contingut com a conseqüència de l'Acord de la Comissió Territorial d'Urbanisme de 5 de desembre de 2007."  
Vist l'informe de l'arquitecte municipal de 10 de desembre de 2008 així com l'informe de Secretaria de 8 de gener de 2009.  
Sotmesa la proposta a votació, en la qual es va obtindre un resultat en primera votació de quatre vots a favor (PSOE) i quatre vots en contra (PP), en segona votació de quatre vots a favor (PSOE) i quatre vots en contra (PP), i dirimint l'empat el vot de qualitat de l'Alcaldia (a favor), el Ple de l'Ajuntament, per majoria simple, adopta l'Acord següent:  
Primer. Continuar amb l'execució del planejament vigent.  
Segon. Notificar, als afectats en l'expedient del PAI SUH-1, residencial, UE-1 i UE2, el contingut de l'ordinal segon de l'Acord del Ple de 18 de desembre pel qual resol deixar sense efecte els acords adoptats pel Ple de l'Ajuntament en les sessions celebrades en data 21 de setembre de 2006 i 6 d'octubre de 2006.  
Tercer. Aprovar definitivament el Programa d'Actuació Integrada SUH-1, residencial, UE-2 i UE-3 i l'adjudicació corresponent a la mercantil Tecnologia i Tractaments de la Construcció, SL, en qualitat d'agent urbanitzador, adjudicació a què s'aplicarà les previsions contingudes en el plec de bases reguladores del procediment de selecció, i ordenar la publicació d'este acord en el Butlletí Oficial de la Província de València i en el Diari Oficial de la Comunitat Valenciana a l'efecte de la entrada en vigor, significant que, com que les unitats d'execució d'este sector han estat projectades de forma connexa i correlativa, la UE-3 no podrà executar-se sense que s'hagen executat les UE-1 i UE-2.  
Quart. Sotmetre a informació pública el Projecte d'Urbanització Modificat SUH-1, residencial, UE-2 i UE-3 i el Projecte d'Intersecció en T a la Carretera VV-1033 (CV-562), per un termini d'un mes, per mitjà de la publicació corresponent en el Butlletí Oficial de la Província de València i en el Diari Oficial de la Comunitat Valenciana, així com la notificació als titulars cadastrals.  
Cinqué. Respecte a l'expedient de retaxació de càrregues, notificar els interessats en l'expedient i, en tot cas, els titulars registrals de drets inscrits sobre finques afectades, així com publicar anunci en el Diari Oficial de la Comunitat Valenciana, el qual determinarà l'inici de còmput de termini de 15 dies hàbils per a formular al·legacions.  
Sisé. Ajustar el contingut del conveni urbanístic a les determinacions del present acord; es requerirà l'agent urbanitzador a este efecte.  
Seté. Remetre còpia del programa d'actuació integrada al Registre de Programes i Actuacions d'Interés Urbanístic per a la corresponent inscripció.  
Huité. Notificar el present acord als afectats els efectes oportuns».  
Contra els apartats primer, segon, tercer i sext de l'acord anteriorment transcrit, pot interposar-se recurs potestatiu de reposició davant del Ple de l'Ajuntament, en el termini d'un mes, comptador des de l'endemà de la notificació del present acord o directament contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la corresponent publicació, sense perjuí que la persona interesada puga exercitar qualsevol altra acció o recurs que estime convenient en defensa dels seus drets.  
Contra els apartats quart, cinqué i seté del mateix acord no és procedent la interposició de cap recurs al tractar-se d'actes de mer tràmit.  
Respecte del Projecte d'Urbanització Modificat SUH-1, residencial, UE-2 i UE-3 i el Projecte d'Intersecció en T en la Carretera VV-1033 (CV-562), se sotmet a informació pública, i s'hi poden formular al·legacions durant el termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana.  
L'expedient de retaxació de càrregues del Programa d'Actuació Integrada de la UE-2 i UE-3 del Sector SUH-1, residencial, presentat per l'agent urbanitzador Tecnologia i Tractaments de la Construcció SL, se sotmet a informació pública, durant el termini de 15 dies, comptadors des de l'endemà de la publicació d'este edicte en el Diari Oficial de la Comunitat Valenciana, perquè durant el període esmentat puguen presentar-se al·legacions.  
En relació a la possible formulació d'al·legacions a què es refereixen els dos paràgrafs immediatament anteriors, la documentació es troba a disposició de qui vullga examinar-la en la Secretaria d'este Ajuntament, de dilluns a divendres, en horari de 10.00 a 14.00 hores, i han de presentar-se les que, si és el cas, es es van formular davant del Registre General d'Entrades d'este Ajuntament o per mitjà de qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú.  
Expressament es fa constar que este anunci es dirigeix, a l'efecte del compliment de l'article 59.4 i 5 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú, a aquells interessats que siguen desconeguts, s'ignore el lloc de notificació, o bé, intentada esta, no s'haguera pogut practicar.  
Senyera, 16 de gener de 2009.- L'alcalde: Ramiro Climent Espí.